ร้านไก่ย่างชื่อดังประจำจังหวัด เชลล์ชวนชิมรับประกัน มีรูปคุณชายถนัดศรีถ่ายคู่กับเจ้าของร้านด้วย เป็นร้านเก่าแก่เดิมอยู่ตรงบ้านดงแคนใหญ่ ซึ่งเป็นชุมชนที่ขายไก่ย่างเยอะมาก แต่ตอนนี้น้อยลง เพราะทำถนนด้วย เลยย้ายมาตั้งที่ใหม่อยู่ก่อนถึงบ้านแคนใหญ่ประมาณ 1 กิโล ถ้ามาจากตัวเมืองยโสธรก็ขับเลยอำเภอคำเขื่อนแก้วมาประมาณ 12 กิโล ร้านใหญ่มีที่นั่ง จัดเลี้ยงได้สบาย ขายอาหารอีสานเป็นหลัก ตามสั่งก็มี ที่แนะนำเลย ก็ ไก่ย่างเป็นไก่บ้าน ย่างได้หอมอร่อย ไม่แห้งมาก น้ำจิ้มนี้โคตรอร่อย มี 2 แบบ แบบน้ำจิ้มแจ่ว กับอีกแบบคล้ายๆน้ำจิ้มซีฟู้ดกระเทียมเยอะดี ผมชอบทั้ง 2 แบบ ลาบเป็ดก็เด็ด มายโสอย่าลืมสั่งลาบเป็ดยโส เมนูต้ม ยำก็มีให้เลือกสั่งตามใจชอบ